Ńdɔ̄ a ngábɔ kɔ̌b mvɔ́d mə̄wóm mə́tán a mǎn bâdǎn mīḿbâga mí ai émí mīvɔ̄g ai kɔ̌b tē, Etɔbɔgɔ é yə́mə́ hḿ á kpím. 14Ǹdɔ̄ fə a ngákom mim̀bâga bíyé mim̀vɔ̌d bíkə́lá ású ébə̄m é nə́ Étɔbɔgɔ á yób. A ngákom myá áwômo ai m̀bɔ́g. 15Ǹtíé ḿbâga ósə̄ ó ngábə́ ngongo mɔ́ məwóm mə́lɛ́, ndam ngongo ényi, mim̀bâga awômo ai m̀bɔ́g mí ngábə́ mísə ábím dá. 16Ńdɔ a ngábâdan mim̀bâga mítán émí ai émí mīvɔ̄g, míḿbâga mivɔ́g mísaman émí ai émí mīvɔ̄g. 17Ńdɔ a ngákom akéné məwóm mə́tán á kɔmɔlɔ ḿbâga mvúa yā éladaga ósú, a komó fə akéné mə̄wóm mə́tán á kɔmɔlɔ ḿbâgǎ yā éladagǎ bɛ̄ɛ. 18Ńdɔ a ngákom kɔ̌b bikie məwóm mə́tán nə́ á man dzɔ́n ébə̌m ḿból yə̄ nâ é yəm á kpím. 19Ńdɔ a ngákom ǹdǐl ai bikob bíkə́lá yā bə́ ngáman wɔ́bɔ̄ bâ, ai ǹdǐl m̀fə́ á yób ai m̀bəmbə ekob. 20Ńdɔ̄ fə a ngákom miǹkadaga mí tə́lə̄ tə́tə̄lə́ á yób ai elé ásie 21moŋolo mɔ́ áwôm mə́ ngábə́ ńtíé yā ńkadaga ai dzóŋolo wɔ́ dá ai etun á ndam ésə. 22Ǹkadaga ósə ó ngábə́ bələ́ bifɛdəga bíbɛ̄ bí tɔá ńdzɔ̄nán bí bə̄bɛ̄ bí bə̄bɛ̄. A bɔ̌ fə̄ nálā ású míńkadaga mísə̄ yā etɔbɔgɔ.